**Магамедхабіб Зайнудзінавіч Кадзімагамедаў** (руск.: Магомедхабиб Зайнудинович Кадимагомедов; нар. 26 мая 1994, Хуштада, Дагестан, Расія) — расійскі, затым беларускі барэц вольнага стылю.

Спартыўная біяграфія
--------------------

Магамедхабіб Кадзімагамедаў нарадзіўся ў дагестанскім сяле Хуштада ў аварскай сям’і. Спачатку займаўся футболам, а ў 7 гадоў перайшоў у вольную барацьбу. У 13 гадоў выйграў юнацкае першынство Расіі па вольнай барацьбе. У 2011 годзе ён пераехаў у Махачкалу і пачаў трэніравацца ў СШАР № 3 пад кіраўніцтвам Гасана Абдулбасірава і Мусліма Амірасланава.

У 2014 годзе ён выйграў некалькі міжнародных турніраў сярод дарослых. У далейшым станавіўся прызёрам турніраў «Аляксандр Мядзведзь» у Мінску, «Сцяпан Саркісян» у Арменіі, «Алі Аліеў» у Каспійску і Межкантынентальнага кубку ў Хасавюрце. У 2017 годзе перамог на чэмпіянаце Расіі ў катэгорыі да 70 кг, аднак на чэмпіянаце свету ў Парыжы заняў 7 месца.

Скончыў факультэт фізкультуры Дагестанскага дзяржаўнага педагагічнага ўніверсітэта[d]. Майстар спорту Расіі міжнароднага класа.

У 2018 годзе з-за высокай канкурэнцыі ў расійскай зборнай пераехаў у Беларусь, дзе ў 2019 годзе атрымаў від на жыхарства. У Беларусі ён стаў трэніравацца ў Гродзенскай дзіцяча-юнацкай спартыўнай школе «Абухава» пад кіраўніцтвам Аляксандра Журуна. У 2020 годзе стаў чэмпіёнам Беларусі па вольнай барацьбе і чэмпіёнам Еўропы ў катэгорыі да 79 кг, у снежні заваяваў бронзавы медаль Кубка свету.

У 2020 годзе залічаны ў Гродзенскі абласны комплексны цэнтр алімпійскага рэзерву. З’яўляецца членам нацыянальнай зборнай каманды Рэспублікі Беларусь і стыпендыятам Гродзенскага абласнога Савета дэпутатаў. У цяперашні час трэніруецца пад кіраўніцтвам заслужанага трэнера Рэспублікі Беларусь Жуматая Шубаева.

Магамедхабіб Кадзімагамедаў (крайні справа ў верхнім шэрагу) на беларускай паштовай марцы 2021 года
На XXXII летніх Алімпійскіх гульнях 2020 года заваяваў сярэбраны медаль у катэгорыі 69—74 кг.

Асноўныя дасягненні
* 01Чэмпіён чэмпіён Еўропы ў катэгорыі да 79 кг: 2020;
* 01Чэмпіён чэмпіён Беларусі ў катэгорыі да 79 кг: 2020;
* 01Чэмпіён чэмпіён Расіі ў катэгорыі да 79 кг: 2017;
* 02Сярэбраны прызёр сярэбраны прызёр Алімпійскіх гульняў у катэгорыі да 74 кг: 2020;
* 03Бронзавы прызёр бронзавы прызёр індывідуальнага Кубка свету ў катэгорыі да 79 кг: 2020.

Палітычныя погляды
------------------

Падпісаў адкрыты ліст спартыўных дзеячаў Беларусі, якія выступаюць за дзеючую ўладу краіны пасля падаўленняў апазіцыйных пратэстаў у 2020 годзе.

Узнагароды
----------

Узнагароджаны ордэнам Пашаны (2022), граматай Гродзенскага абласнога Савета дэпутатаў (2021).

Зноскі
------

1. 1 2  *Алексей Белоусов.*. Кто такой Магомедхабиб Кадимагомедов, который принес Беларуси серебро Олимпиады в Токио в вольной борьбе (руск.).  Комсомольская правда (6 жніўня 2021). Праверана 13 жніўня 2021.(недаступная спасылка)
2. 1 2 3 4  *Светлана Вакула, Наталия Аплевич.*. Кадимагомедов Магомедхабиб (Обухово, Гродненский район) принес в копилку Беларуси серебряную медаль. (руск.).  Управление спорта и туризма Гродненского облисполкома (6 жніўня 2021). Праверана 13 жніўня 2021.
3. ↑  Подписи **(нявызн.)**.  Открытое обращение спортивной общественности Беларуси. Праверана 13 жніўня 2021.
4. ↑  Прадстаўнікі сферы спорту ўзнагароджаны ордэнамі і медалямі за дасягненне высокіх спартыўных вынікаў на летніх Алімпійскіх і Паралімпійскіх гульнях у Токіа // Афіцыйны інтэрнэт-партал Прэзідэнта Рэспублікі Беларусь, 14 студзеня 2022.
5. ↑  *Наталья Аплевич.*. Ведущие спортсмены и тренеры принеманского края отмечены высшими наградами Гродненской области (руск.).  Управление спорта и туризма Гродненского облисполкома (20 студзеня 2021). Праверана 13 жніўня 2021.

Спасылкі
--------

* Магамедхабіб Зайнудзінавіч Кадзімагамедаў Архівавана 16 кастрычніка 2017. — профіль на сайце International Wrestling Database  (англ.)

|  |  |
| --- | --- |
| ⚙️   Тэматычныя сайты | Olympedia · TheSports.org · Аб’яднаны свет барацьбы |